CELEX: 62018TA0640
Language: lv
Date: 2020-04-29 00:00:00
Title: Lieta T-640/18: Vispārējās tiesas 2020. gada 29. aprīļa spriedums – Intercontact Budapest/CdT (Publiski pakalpojumu līgumi – Iepirkuma procedūra – Tekstu finanšu un banku jomā tulkošanas no angļu valodas uz ungāru valodu pakalpojumu sniegšana – Pretendenta ierindošana kaskādes procedūrā – Regulas Nr. 966/2012 (ES, Euratom) 113. panta 2. un 3. punkts – Pienākums norādīt pamatojumu – Visaugstāk ierindoto izraudzīto pretendentu piedāvājuma cena – Atteikums atklāt)

29.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 215/34
            
         
      Vispārējās tiesas 2020. gada 29. aprīļa spriedums – Intercontact Budapest/CdT
      
      (Lieta T-640/18) (1)
      
      (Publiski pakalpojumu līgumi - Iepirkuma procedūra - Tekstu finanšu un banku jomā tulkošanas no angļu valodas uz ungāru valodu pakalpojumu sniegšana - Pretendenta ierindošana kaskādes procedūrā - Regulas Nr. 966/2012 (ES, Euratom) 113. panta 2. un 3. punkts - Pienākums norādīt pamatojumu - Visaugstāk ierindoto izraudzīto pretendentu piedāvājuma cena - Atteikums atklāt)
      (2020/C 215/41)
      Tiesvedības valoda – ungāru
      
         Lietas dalībnieki
      
      
         Prasītāja: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Budapešta, Ungārija) (pārstāve: É. Subasicz, advokāte)
      
         Atbildētājs: Eiropas Savienības iestāžu Tulkošanas centrs (pārstāvis: M. Garnier)
      
         Priekšmets
      
      Prasība, kas ir pamatota ar LESD 263. pantu un ar kuru tiek būtībā lūgts atcelt CdT2018. gada 29. augusta lēmumu par prasītājas piedāvājuma ierindošanu piektajā vietā izraudzīto pretendentu izvietojuma secībā atbilstoši kaskādes mehānismam attiecībā uz publiskā iepirkuma procedūras FL/FIN17 pasūtījuma daļu Nr. 12.
      
         Rezolutīvā daļa
      
      
                  1)
               
               
                  Atcelt Eiropas Savienības iestāžu Tulkošanas centra (Cdt) 2018. gada 29. augusta lēmumu par Intercontact Budapest Fordító és Pénzügyi Tanácsadó Kft. (Intercontact Budapest Kft.) piedāvājuma ierindošanu piektajā vietā izraudzīto pretendentu izvietojuma secībā atbilstoši kaskādes mehānismam attiecībā uz publiskā iepirkuma procedūras FL/FIN17 pasūtījuma daļu Nr. 12.
               
            
                  2)
               
               
                  Pārējos prasības pieteikumā norādītos prasījumus noraidīt.
               
            
                  3)
               
               
                  CdT atlīdzina tiesāšanās izdevumus.
               
            
         (1)  OV C 4, 7.1. 2019.